open-index/open-wikipedia-markdown huggingface dataset:
Tiibrakett

**Tiibrakett** (inglise keeles *cruise missile*) on sõjanduses kasutatav, lõhkelaenguga varustatud, atmosfääris ühtlase kiirusega, madalal kõrgusel maastiku kohal kulgev turboreaktiivmootoriga varustatud mehitamata programmjuhtimisega lennuaparaat (ka robotlennukmürsk), peamiselt maapealsete (pind-pind, õhk-pind) sihtmärkide hävitamiseks.

Selline ühekordselt kasutatav lennuaparaat erineb taktikalistest ja ballistilistest rakettidest lennutrajektoori ja lennukestuse poolest, mida võimaldab atmosfääriõhku "hingav" mootor. Robotlennuk (eesti keeles juurdunult *tiibrakett*) püsib õhus aerodünaamilist tõstejõudu tekitava tiiva toel, lennukiiruse annab tavaliselt turboreaktiivmootor, mis vajab tööks õhku. Lõhkepeaks võib olla ka tuumalaeng. Pärast konteinerist väljatulistamist, kui lennukmürsk on saavutanud vajaliku kiiruse, asetuvad lennuasendisse klapitav tiib, stabilisaatorid ja reaktiivmootori õhukanali suue, tühjakspõlenud mittevajalik rakettkiirendi eraldub ning heidetakse kõrvale. Tiibraketi lennukiirus on tavaliselt alla helikiiruse, kuid arendamisel on juba ka ülehelikiirusega uusarendused.

Esimeseks reaalselt kasutuses olnud tiibraketiks võib pidada Saksamaal konstrueeritud ja Teises maailmasõjas kasutatud "lendavat pommi" V1, mille lennusuunda hoidis gürokompass ja mis võis pulsatsioon-reaktiivmootori jõul lennata kuni 250&nbsp;km kaugusele.

Tänapäevaseid kõrgtehnoloogilisi tiibrakette tulistatakse rakettkiirendi abil välja maapinnalt, laevadelt nii vee alt kui ka vee pinnalt ning heidetakse lendu lennukeilt. Lõhkelaenguga  robotlennukid on varustatud navigatsiooniseadmetega madalal lendamiseks maastikureljeefi jälgimise radariga, raadiokõrgusmõõdikuga, mälusse sisestatud lennuteekonna digitaalkaardiga, satelliitnavigeerimisseadmega (GPS) jne, parda-arvutiga, mis on laaditud tarkvaraga optimaalseks lennuks madalal kõrgusel (100&nbsp;m - 15&nbsp;m) ning maapealsete radarite jälgimispiirkondadest kõrvalt mööda lendamiseks.

Tiibrakettide lennukaugus ulatub mitme tuhande kilomeetrini, lennuaeg tundideni. Sihtmärgi tabamise täpsus on suur (kõrvalekalle vaid mõni meeter). Näiteks 7. oktoobril 2015 tulistati Venemaa sõjalaevalt Kaspia merelt 26 tiibraketti 1500&nbsp;km kaugusele Süüria aladele sealse sõjategevuse piirkonna sihtmärkide pihta.
## Tiibrakette
*AGM-86C/D, AGM-129A
*BGM-109 Tomahawk
*Apache AP
*FP-5 Flamingo
*R-40  (NATO koodnimetus AA-6 Acrid)
*R-60  (NATO koodnimetus AA-8 Aphid)
*R-33  (NATO koodnimetus  AA-9 Amos)
*R-27  (NATO koodnimetus  AA-10 Alamo)
*H-55  (NATO koodnimetus  AS-15 Kent)
*Trembita

## Viited
RC Strasbourg Alsace

**Racing Club de Strasbourg Alsace** (lühendatult **RC Strasbourg Alsace**, **RC Strasbourg** või **RCS**: elsassi murdes **Füeßbàllmànnschàft vu Stroßburri**) on Prantsusmaa jalgpalliklubi, mis tegutseb Strasbourgis. See mängib riigi kõrgliigas Ligue 1.

1906. aastal asutatud klubi tegutseb elukutseliste tasemel alates 1933. aastast. Klubi on tulnud Prantsusmaa meistriks 1979. aastal ning võitnud kolm korda (1951, 1966, 2001) Prantsusmaa karikavõistlused. 1995. aastal võitis klubi UEFA Intertoto karikavõistlused.

Klubi kodustaadion on Stade de la Meinau.

## Praegune koosseis
*Seisuga 25. august 2020*

## Saavutused
*Ligue 1: (1): 1979
*Ligue 2 (3): 1977, 1988, 2017
*Championnat National: (1): 2016
*Championnat National 2 (1): 2013
*Coupe de France (3): 1951, 1966, 2001
*Coupe de la Ligue (3): 1964, 1997, 2005
*UEFA Intertoto karikas (1): 1995

## Viited

## Välislingid
* Klubi koduleht
Piotr Świerczewski

**Piotr Świerczewski** (sündinud 8. aprillil 1972) on Poola endine jalgpallur, poolkaitsja.

## Koondisekarjäär
Poola jalgpallikoondises mängis ta aastatel 1992–2003 70 mängu ja lõi 1 värava.

## Välislingid
* 
*RSSSF
Wynton Rufer

**Wynton Rufer** (sündinud 29. detsembril 1962) on Uus-Meremaa endine jalgpallur, ründaja.

Aastatel 2014–2015 juhendas ta Paapua Uus-Guinea jalgpallikoondist.

## Koondisekarjäär
Uus-Meremaa jalgpallikoondises mängis ta aastatel 1980–1997 22 mängu ja lõi 10 väravat. Ta kuulus Uus-Meremaa koondisse 1982. aasta maailmameistrivõistlustel.

## Välislingid
*
Richard Witschge

**Richard Peter Witschge** (sündinud 20. septembril 1969) on Hollandi endine jalgpallur, poolkaitsja.

## Koondisekarjäär
Hollandi jalgpallikoondises mängis ta aastatel 1990–2000 31 mängu ja lõi ühe värava.

## Saavutused

### Klubid
;Barcelona
* Euroopa karikas: 1991–92
* Euroopa superkarikas: 1992
* La Liga: 1991–92, 1992–93
; Ajax
* UEFA karikavõitjate karikas: 1986–87; Hõbemedalist 1987–88
* Eredivisie: 1995–96, 1997–98
* KNVB beker: 1986–87, 1997–98, 1998–99
* Johan Cruijff Schaal: 2002
; Bordeaux
* UEFA karikas: Hõbemedalist 1995–96

## Viited

## Välislingid

*
Hans Gillhaus

**Hans Gillhaus** (sündinud 5. novembril 1963) on Hollandi endine jalgpallur, ründaja.

## Koondisekarjäär
Hollandi jalgpallikoondises mängis ta aastatel 1987–1994 üheksa mängu ja lõi kaks väravat.

## Välislingid
*
Eliaquim Mangala

**Eliaquim Hans Mangala** (sündinud 13. veebruaril 1991) on Prantsusmaa jalgpallur, kes mängib Hispaania kõrgliiga klubis Valencia ja Prantsusmaa jalgpallikoondise keskkaitsjana.

## Koondisekarjäär
Debüüdi Prantsusmaa jalgpallikoondises tegi Mangala 6. juunil 2013 sõprusmängus Uruguay vastu.

Ta on Prantsusmaa koondises esindanud 2014. aasta maailmameistrivõistlustel ja 2016. aasta Euroopa meistrivõistlustel.

## Saavutused
;Standard Liège
*Jupiler Pro League: 2008–09
*Belgia karikas: 2010–11
*Belgia superkarikas: 2009
;Porto
*Primeira Liga: 2011–12, 2012–13
*Supertaça Cândido de Oliveira: 2012, 2013
;Manchester City
*Premier League: 2017–18

## Välislingid

* Ametlik koduleht
Steve Mandanda

**Steve Mandanda** (; sündinud 28. märtsil 1985) on Kongo päritolu Prantsusmaa jalgpallur. Ta on Rennesi Stade'i väravavaht. 

Ta on viiel korral (2008, 2011, 2015, 2016 ja 2018) tunnistatud Prantsusmaa liiga Ligue 1 parimaks väravavahiks.

## Koondisekarjäär
Debüüdi Prantsusmaa rahvuskoondises tegi Mandanda 27. mail 2008 sõprusmängus Ecuadori vastu.

Ta kuulus Prantsusmaa koondisse 2010. ja 2018. aasta maailmameistrivõistlustel ning 2008., 2012. ja 2016. aasta Euroopa meistrivõistlustel.

Prantsusmaa jalgpallikoondises mängis Manadanda aastatel 2008–2022 kokku 35 korda. Jaanuaris 2023 teatas ta koondisekarjääri lõpetamisest.

## Saavutused
;Marseille
*Ligue 1: 2009–10
*Coupe de la Ligue: 2009–10, 2010–11, 2011–12
*Trophée des Champions: 2010, 2011
;Isiklikud
*Ligue 1 sümboolne koosseis: 2007–08, 2010–11, 2014–15, 2015–16, 2017–18
*Marseille hooaja parim mängija: 2007–08, 2015–16, 2019–20
Olgin Krest

**Olgin Krest** (eesti keeles ka **Olga-Risti**; vene *Ольгин Крест*) oli küla Venemaal Leningradi oblastis Slantsõ rajoonis Narva jõe idakaldal. 

1920. aasta Tartu rahulepinguga läks küla Eesti Vabariigile, kus see kuulus Vaivara kihelkonda.

Olgin Kresti lähedal asus Skarjatina Gora.

Olgin Krest oli Kiievi-Vene loodeosa pogostidest vanimaid.

Kohanime Olgin Krest tekkelugu on seotud legendidega 10. sajandil elanud Kiievi suurvürstinnast Olgast, kes kinkinud kohalikele kivist risti, mis aastakümneid hiljem leiti endise kabeli kohalt maa seest.

Olgin Krestis oli Nikolai õigeusu kirik.

## Viited
Nizõ

**Nizõ** (ka **Nisõ**; vene keeles *Низы*) oli küla Narva jõe paremal kaldal, nüüdisaegse haldusjaotuse järgi Venemaal Leningradi oblastis Slantsõ rajoonis Pljussa jõe kaldal. 

Alad on praegu Narva veehoidla all.

## Ajalugu
1920. aasta Tartu rahulepinguga läks küla Eesti Vabariigile, kus see kuulus Virumaa Vaivara kihelkonna Kose valda (alates 1939 ümbernimetatud Piiri valda).  Vabariigi algusaastatel olid maakonnad jagatud kuni 1926. aastani lisaks valdadele ka kihelkondadeks, kuid ametliku jaotusena kirikukihelkondi seejärel enam ei eksisteerinud. 

1950. aastate alguses  rajati Narva veehoidla, mille alla jäid mitu küla, sealhulgas ka Nizõ küla. Elanikud asustati ümber.

Külas asus Nizõ Mihhaili kirik (vene Низовская Михайловская церковь), mis valmis 1898.

## Viited
 www.narova.eu/nizy

## Välislingid
*Külast narova.eu veebilehel (vene keeles)
Neeme Armolik

**Neeme Armolik** (12. juuli 1919 Neeruti, Päidla vald, Tartumaa – 21. märts 2010 Täby, Rootsi) oli eesti põllumajandusteadlane.

1937. aastal lõpetas ta Jäneda Põllutöökeskkooli. Aastatel 1938–1939 õppis Tartu Ülikoolis agronoomiat. Seejärel õppis sõjakoolis. Sõja puhkemisel mobiliseeriti Punaarmeesse, 1941. aasta suvel langes sakslaste kätte. 1943. aasta novembris läks Soome, teenis Soome mereväes (lipnik, 1944). 1944. aasta septembris peale teenistusest vabastamist siirdus Rootsi. 1950. aastal lõpetas Uppsala Ülikooli agronoomia erialal.

1955. aastal kaitses ta USA-s Wisconsin-Madisoni Ülikoolis doktorikraadi väitekirjaga "Deterioration of barley in storage by microorganisms"

Töötas teadurina Stockholmi Kuninglikus Tehnikainstituudis ja agronoomia õppejõuna Kanadas.

## Viited
Ian Gow

**Ian Reginald Edward Gow** (11. veebruar 1937 London – 30. juuli 1990 Hankham, Ida-Sussex) oli Suurbritannia konservatiivne poliitik; ta oli aastatel . Ta tapeti 30. juulil 1990 Ajutise Iiri Vabariikliku Armee terroristi poolt (terrorist pani pommi Gow auto alla).

Ta sündis aastal 1937 Londonis. Ta lõpetas Winchesteri kolledži, kus ta oli õpilaste väitlusühingu president.
Tõnis Blank

**Tõnis Blank** (sündinud 5. novembril 1954 Tartus) on eesti majandustegelane ja poliitik.

## Haridus
Ta on lõpetanud 1973. aastal Elva Keskkooli ja 1978. aastal Tartu Riikliku Ülikooli majandusteaduskonna majandusküberneetika erialal.

## Töökäik ja tegevus ühingutes
Blank töötas aastatel 1993–1997 Kehtna Ettevõtluse Arendusühistu (Kehtna Hoiu-laenuühistu eelkäija) pearaamatupidaja-finantsjuhina. Ta on siiani Kehtna Hoiu-laenuühistu juhatuse ja krediidikomitee liige. 

Aastatel 1997–2000 töötas ta Eesti Ühistegelise Liidu juhatuse esimehe ja tegevjuhina, 2000–2002 Eestimaa Põllumajandustootjate Keskliidu tegevjuhina ja 2002–2004 Maaelu Edendamise Sihtasutuse juhatuse liikme ja tegevjuhina. Aastatel 2010–2015 oli ta Eesti Raamatupidajate Kogu juhatuse esimees. 

Aastatel 2004–2009 ja 2015–2017 oli ta Rapla maavanem. 

Aastatel 2018–2024 oli ta Rapla Kesklinna Kooli direktor.

## Poliitiline tegevus
Aastatel 1999–2004 kuulus Tõnis Blank Kehtna Vallavolikogu koosseisu. Aastatel 2004–2009 ja 2015–2017 oli ta Rapla maavanem.

## Isiklikku
Tema vanaonu oli vaimulik Uno Plank (1936. aastani Blank).

## Viited
Orehhovo

**Orehhovo** (vene Орехово) on kohanimi:
***[[Orehhovo (Leningradi oblast)|Orehhovo]]**, küla Leningradi oblastis Priozerski rajoonis
***[[Orehhovo (Opotška rajoon)|Orehhovo]]**, küla Pihkva oblastis Opotška rajoonis
***[[Orehhovo (Strugi Krasnõje rajoon)|Orehhovo]]**, küla Pihkva oblastis Strugi Krasnõje rajoonis
***[[Orehhovo (Vladimiri oblast)|Orehhovo]]**, küla Vladimiri oblastis Sobinka rajoonis

## Vaata ka
*Orehhovo maakond
*Orehhovaja Gorka, Leningradi oblastis
*Orehhovo-Zujevo, Moskva oblastis
Sanni

**Sanni Mari Elina Kurkisuo** (esinejanimega **Sanni**; sündinud 26. mail 1993 Lohjas) on soome laulja, laulutegija ja näitleja.   

Tema tuntuim roll pärineb filmist "Miss Farkku-Suomi" (2012).   

Ta on osalenud telesaates "Vain elämää / Laula mu laulu" neljandal hooajal aastal 2015 ning aastal 2017 sügishooajal. 2016. aasta seisuga on ta üks Soome tänapäeva populaarsemaid lauljaid.  

Sanni elab koos oma elukaaslase, Soome modelli ja raadiosaatejuhi Shirly Karvineniga Soomes Helsingis.  

## Albumid
* 2013 – "Sotke mut"
* 2015 – "Lelu"
* 2016 – "Sanni"

## Tuntud laule Sanni repertuaarist
* "2080-luvulla"
* "Että mitähän vittua"
* "Me ei olla enää me"
* "Supernova"
* "Jos mä oon oikee"
* "Pojat (feat. Tippa-T)"
* "Vahinko"
* "Prinsessoja ja astronautteja"
* "Kakara ku cara"
* "Lähtisitkö (feat. VilleGalle)"
* "Dementia"
* "Kelpaat kelle vaan" (feat. Apocalyptica)
* "Kran Turismo"
* "Moukari"
* "Söpö" (feat. Hank Solo & Kasmir)
* "Ku kanye, kanyee" (feat. Cheek)
* "Ei"
* "Málagaan"
* "Timantit on ikuisia"
* "Sanni"
* "Levoton tyttö"
* "Oo se kuka oot" (feat. Paperi T)
* "Hakuna matata"
* "Kuka sen opettaa"
* "Trampoliini"
* "Oon voimissain"
* "Tyttöystävä"
* "Tahdon rakastella sinua"

## Auhinnad
* Aasta 2013 uustulnuk Soomes – Emma Gaala 2014
* Aasta 2013 naisartist Soomes – Emma Gaala 2014
* Aasta 2015 laul Soomes "2080-luvulla" – Emma Gaala 2016
* Aasta 2015 naisartist Soomes – Emma Gaala 2016

## Filmirollid
* 2012 – Miss Farkku-Suomi (Pike ehk Pirjo)
Sõnarna

**Sõnarna** (ukraina keeles Синарна) on küla Ukrainas Vinnõtsja oblastis Orativi rajoonis. Elanike arv on 328. Pindala on 1,482 km².
Erik Neutsch

**Erik Neutsch** (21. juuni 1931 Schönebeck – 20. august 2013 Halle) oli saksa kirjanik. Ta oli üks tuntumaid Saksa DV kirjanikke.

Erik Neutsch oli pärit töölisperekonnast. 1949. aastal astus ta Saksa Vaba Noorsoo Liitu ja Saksamaa Sotsialistlikku Ühtsusparteisse. Aastatel 1950–1953 õppis ta Leipzigi Ülikoolis, mille lõpetas ajakirjanikuna. 1953–1960 töötas ta ajakirjaniku ja toimetajana Halles ilmuvas ajalehes Die Freiheit. 1960. aastast alates oli Erik Neutsch vabakutseline kirjanik ja Saksa DV Kirjanike Liidu liige. 1974–1990 oli ta Saksa DV Kunstide Akadeemia liige. 

Erik Neutsch kirjutas romaane, jutustusi, lasteraamatuid, esseesid ja luuletusi. Suurt tähelepanu äratas ta 1964. aastal ilmunud romaan "Spur der Steine" ("Kivide jälg"). Romaanis kujutatakse 1950. aastate lõpu Saksa DV ühiskonda. Neutschi olulisemate teoste hulka kuulub ka Saksa DV ajalugu käsitlev romaaniepopöa "Der Friede im Osten" ("Rahu idas"), mis oli esialgu kavandatud 6-osalisena. Autori eluajal ilmus 4 köidet (1974–1987). Lõpetamata jäänud 5. köide ilmus 2014. aastal.

## Viited
Barzdai vald

**Barzdai vald** (leedu keeles *Barzdų seniūnija*) on 2. järgu haldusüksus (vald) Leedus Šakiai rajoonis.

Valla pindala on 71 km². 2011. aasta seisuga elas seal 937 inimest. Valla keskus on Barzdai alev (2011. aastal elas seal 385 inimest). Vallamaja asub aadressil Barzdų paštas. Vallavanem on Remigijus Naujokaitis .


Barzdai,_seniūnija.JPG|Vallamaja
Gražiškių_koplyčia_(2).JPG|Gražiškiai kabel
Baltrušiai,_bendruomenės_namai.JPG|Baltrušiai seltsimaja


## Viited
Gelgaudiškise vald

**Gelgaudiškise vald** (leedu keeles *Gelgaudiškio seniūnija*) on 2. järgu haldusüksus (vald) Leedus Šakiai rajoonis.

Valla pindala on 72 km². 2011. aasta seisuga elas seal 2781 inimest. Valla keskus on Gelgaudiškise linn (2011. aastal elas seal 1761 inimest). Vallamaja asub aadressil Taikos 51a. Vallavanem on Vincas Dabravolskis.


Gelgaudiskis.jpg|Gelgaudiškis
Gelgaudiskio_dvaro_rumai_1.jpg|Gelgaudiškise mõis


## Viited
Shefki Kuqi

**Shefki Kuqi** (sündinud 10. novembril 1976 Vučitrnis) on Kosovo päritolu Soome jalgpallitreener ja endine mängija. Mängijana oli ta ründaja.

Karjääri jooksul mängis ta paljudes Inglismaa klubides. 2005. aastal valiti ta Ipswich Towni aasta mängijaks.

Ta on olnud FC Honka, PK-35 Vantaa ja Turu Interi peatreener.

Tema vennad Njazi Kuqi ja Albert Kuqi on samuti jalgpallurid.
Griškabūdise vald

**Griškabūdise vald** (leedu keeles *Griškabūdžio seniūnija*) on 2. järgu haldusüksus (vald) Leedus Šakiai rajoonis.

Valla pindala on 145 km². 2011. aasta seisuga elas seal 2477 inimest. Valla keskus on Griškabūdise alev (2011. aastal elas seal 857 inimest). Vallamaja asub aadressil J. Jablonskio g. 2. Vallavanem on Saulius Naumavičius.


Griškabūdis,_seniūnija.JPG|Vallamaja
Bliuviškiai.JPG|Bliuviškiai
Paluobiai,_malūnas.JPG|Paluobiai
Nova_ties_Bliuviškiais.JPG|Nova jõgi
Paluobių_bažnyčia.JPG|Paluobiai kirik


Lisaks küladele on vallas ka paar huutorit.

## Viited
Lukáš Hrádecký

**Lukáš Hrádecký** (sündinud 24. novembril 1989 Bratislavas) on Slovakkia päritolu Soome jalgpallur, väravavaht. Ta kuulub Bundesliga klubi Leverkuseni Bayeri koosseisu ja on Soome jalgpallikoondise kapten.

Aastatel 2013−2015 mängis ta Taani kõrgliiga klubis Brøndby IF. 2013. aastal valiti ta Taani liiga parimaks väravavahiks.

Aastatel 2016, 2017 ja 2018 on ta valitud Soome aasta jalgpalluriks. Jaanuaris 2021 valiti ta 2020. aasta Soome aasta sportlaseks.

Tema vennad Tomáš Hrádecký ja Matej Hrádecký on samuti jalgpallurid.

## Saavutused
;Esbjerg fB
*Taani esiliiga: 2011–12
*Taani karikas: 2012–13

;Eintracht Frankfurt
*DFB-Pokal: 2017–18

## Viited

## Välislingid
* Profiil Eintracht Frankfurti kodulehel
Kiduliai vald

**Kiduliai vald** (leedu keeles *Kidulių seniūnija*) on 2. järgu haldusüksus (vald) Leedus Šakiai rajoonis.

Valla pindala on 124 km². 2011. aasta seisuga elas seal 2373 inimest. Valla keskus on Kiduliai küla. Vallamaja asub aadressil Ateities g. 1 . Vallavanem on Mindaugas Mykolaitis.


Mokykla_rudenį.jpeg|Kiduliai koolimaja
Kaimelio_kiduliu_baznycia.jpg|Kaimelise kirik
Kiduliai_1.JPG|Kiduliai
Kiduliu_dvaro_grudu_sandelis.jpg|Kiduliai mõisa laohoone


## Viited
Annelis Kimmel

**Annelis Kimmel** (neiupõlvenimi **Annelis Trübsand**; sündinud 7. juulil 1934 Hausdorfis) on endine Saksa DV ametiühingu- ja riigitegelane.

Rahvakooli lõpetamise järel õppis ta aastatel 1949–1952 mehaanikuks. Alates 1949. aastast oli ta Saksa Vabade Ametiühingute Koondise ja Saksa Vaba Noorsoo Liidu liige. 1952–1961 töötas ta Saksa Vaba Noorsoo Liidu funktsionäärina. 1953–1954 õppis ta Saksa Vaba Noorsoo Liidu Noorsookõrgkoolis "Wilhelm Pieck" Bogensees. Alates 1954. aastast oli ta Saksamaa Sotsialistliku Ühtsuspartei liige. 1958–1959 õppis Annelis Kimmel Moskvas Komsomoli Kõrgkoolis. 1962–1964 oli ta Ida-Berliini Linnavalitsuses noorsooküsimuste osakonnajuhataja. Alates 1964. aastast oli Annelis Kimmel parteitööl. 1964–1966 õppis ta Berliin-Lichtenbergis Insenerikoolis masinaehitust. 1969–1973 oli Kimmel Berliini Treptow' linnaosa Saksamaa Sotsialistliku Ühtsuspartei piirkonnaorganisatsiooni sekretär. 1976. aastal lõpetas ta Saksamaa Sotsialistliku Ühtsuspartei Keskkomitee Parteikõrgkooli "Karl Marx" ühiskonnateadlasena. 1977–1979 töötas ta Berliinis hõõglambivabriku "Rosa Luxemburg" parteialgorganisatsiooni sekretärina.

1979–1989 oli Annelis Kimmel Saksa Vabade Ametiühingute Koondise Ida-Berliini piirkonnaorganisatsiooni esimees, Saksa Vabade Ametiühingute Koondise Eestseisuse ja selle presiidiumi liige ning Saksamaa Sotsialistliku Ühtsuspartei Berliini piirkonnajuhatuse sekretariaadi liige. 1981. aastast kuni 1990. aasta märtsini oli ta Rahvakoja (parlamendi) liige, kus ta oli kaubanduse ja varustuse komisjoni esimene aseesimees.

1989. aasta 2. novembrist kuni 9. detsembrini oli Annelis Kimmel Saksa Vabade Ametiühingute Koondise esimees.

## Viited
Kriūkai vald

**Kriūkai vald** (leedu keeles *Kriūkų seniūnija*) on 2. järgu haldusüksus (vald) Leedus Šakiai rajoonis.

Valla pindala on 97 km². 2011. aasta seisuga elas seal 1805 inimest. Valla keskus on Kriūkai alev (2011. aastal elas seal 291 inimest). Vallamaja asub aadressil Mokyklos g. 1. Vallavanem on Ona Rakauskienė. Teine alev vallas on Žemoji Panemunė, kus 2011. aastal oli 64 elanikku.


Zukliju_piliakalnis.jpg|Žuklijai linnamägi
Paezereliu_baznycia.jpg|Paežerėliai kirik
Sutkų_bažnyčia.JPG|Sutkai vana kirik
Sutkų_naujoji_bažnyčia.JPG|Sutkai uus kirik


Lisaks küladele on vallas ka paar huutorit.

## Viited
Kudirkos Naumiestise vald

**Kudirkos Naumiestise vald** (leedu keeles *Kudirkos Naumiesčio seniūnija*) on 2. järgu haldusüksus (vald) Leedus Šakiai rajoonis. Vald piirneb läänes Venemaaga.

Valla pindala on 76 km². 2011. aasta seisuga elas seal 2701 inimest. Valla keskus on Kudirkos Naumiestise linn (2011. aastal elas seal 1732 inimest). Vallamaja asub aadressil S. Dariaus ir Girėno g. 24. Vallavanem on Algirdas Stankevičius.


K._Naumiesčio_seniūnija.JPG|Vallamaja
Turčinai,_pavasarininkų_paminklas.JPG|Turčinai
Panoviai,_kultūros_centras.JPG|Panoviai kultuurikeskus


## Viited
Lekėčiai vald

**Lekėčiai vald** (leedu keeles *Lekėčių seniūnija*) on 2. järgu haldusüksus (vald) Leedus Šakiai rajoonis.

Valla pindala on 79 km². 2011. aasta seisuga elas seal 1580 inimest. Valla keskus on Lekėčiai alev (2011. aastal elas seal 848 inimest). Vallamaja asub aadressil Kauno g. 15d. Vallavanem on Ričardas Krikštolaitis.


Kretkampio_baznycia.jpg|Kretkampis
Mikytai001.JPG|Mikytai
Pavilkijys, vaizdas į Vilkiją.JPG|Pavilikijys
Novaraistis1.jpg|Novaraistise ornitoloogiline kaitseala


## Viited
Gârbău vald

**Gârbău vald** (rumeenia *Comuna Gârbău*, ungari *Magyargorbó község*) on 2. järgu haldusüksus Rumeenias Cluji maakonnas.

Valla keskus on Gârbău asulas. Vald asub tervenisti ajaloolise Transilvaania alal.

## Rahvuslik koosseis
Elanikest oli 2002. aastal 48,8% rumeenlasi, 44,3% ungarlasi ja 4% mustlasi.

## Külad
Cornești (ungari *Sólyomtelke*), Gârbău (ungari *Magyargorbó*), Nădășelu (ungari *Magyarnádas*), Turea (ungari *Türe*), Viștea (ungari *Magyarvista*).

## Viited

## Välislingid

* Gârbău vallavalitsus Rumeenia valdade andmekogus
Lukšiai vald

**Lukšiai vald** (leedu keeles *Lukšių seniūnija*) on 2. järgu haldusüksus (vald) Leedus Šakiai rajoonis.

Valla pindala on 162 km². 2011. aasta seisuga elas seal 2577 inimest. Valla keskus on Lukšiai alev (2011. aastal elas seal 1485 inimest). Vallavanem on Vidas Cikana.


Lenkupys Lukšiuose.JPG|Lenkupys
Stalioriai,_kapinės.JPG|Stalioriai kalmistu
Šilgalių_koplyčia_2.JPG|Šilgaliai kabel
ZypliųDvaras.JPG|Zypliai mõisa peahoone


Lisaks küladele on vallas ka Bridžiai huutor, kus aastal 2011 oli 4 elanikku.

## Viited
Deep Space Climate Observatory

**Avaruumi kliimaobservatoorium DSCOVR** on NASA / NOAA kosmoseaparaat Maa vaatlemiseks ja kosmosekliima jälgimiseks. DSCOVR viidi 11. veebruaril 2015 Canaverali neemelt Kennedy Kosmosekeskusest kanderaketiga SpaceX Päikese ja Maa vahelisse Lagrange'i punkti L1 1,5 miljoni kilomeetri kaugusel Maast. Kliimaobservatoorium jõudis Lagrange'i punkti L1 8. juunil 2015 ja alustas regulaarseid vaatlusi 6. juulil 2015.

## Seadmed
*PlasMag on plasma-magnetomeeter, mis mõõdab päikesetuult.
*EPIC on multispektraalne kaamera Maa vaatlemiseks. Kogu Maa Päikese poolt valgustatud külge pildistatakse kümnes nähtava valguse kitsas spektraalkanalis (317, 325, 340, 388, 443, 552, 680, 688, 764 ja 779 nm). Piltide suurus on 2048x2048 pikslit, umbes iga kahe tunni tagant Maale saadetava pildi lahutus maapinnal on 25 km/piksel. Lagrange'i punktis L1 asuv kaamera EPIC näeb Maad valgustavate päikesekiirte suhtes 4–15° nurga all, nii jääb planeedi valgustatud küljest nägemata väga väike osa. Kaamera EPIC pildid jõuavad projekti veebilehele 12 kuni 36 tundi peale mõõtmist. 16.-17. juulil 2015 fikseeris kaamera Kuu Maa kettast ülemineku, nii olid kaadris korraga Päikese poolt valgustatud Maa ja Kuu Maalt nähtamatu tagakülg.
*NISTAR (National Institute of Standards and Technology Advanced Radiometer) on radiomeeter, mis mõõdab Maa Päikese-poolse külje valgustatust neljas spektraalkanalis: kogu valgustatus lainepikkustel 0,2–100 µm, peegeldunud kiirgusvoog lainepikkustel 0,2–4 µm, peegeldunud infrapunakiirgus lainepikkustel 0,7-4 µm, energeetilise kalibratsiooni kontrolliks voog spektrivahemikus 0,3-1 µm. Niisugused mõõtmisandmed võimaldavad täpselt hinnata kogu planeedi kiirgusbilanssi.

## Viited
Thiago Neves

**Thiago Neves Augusto** (sündinud 27. veebruaril 1985 Curitibas) on Brasiilia jalgpallur, poolkaitsja. Ta mängib alates 2020. aastast Brasiilia kõrgliiga Brasileirão klubis Sport Recife.

## Klubikarjäär
Ta alustas klubikarjääri Paranás, kus mängis aastatel 2005–2007. Aastast 2007 mängis ta Fluminenses. Klubiga võitis ta 2007. aastal Brasiilia karikavõistlused Copa do Brasil. Samal hooajal võitis ta Brasiilia kõrgliiga hooaja parimale mängijale antava auhinna Bola de Ouro ja valiti hooaja sümboolsesse koosseisu.

Aastatel 2009–2011 mängis ta Saudi Araabia klubis Al-Hilal, millega tuli aastatel 2010 ja 2011 riigi meistriks ning 2010. aastal võitis karika.

2011. aastal mängis ta laenulepingu alusel Brasiilia klubis Flamengo, millega võitis samal hooajal Taça Guanabara, Taça Rio ja Rio de Janeiro osariigi meistrivõistlused Campeonato Carioca.

Seejärel naasis ta Fluminensesse. 2012. aastal võitis ta klubiga Taça Guanabara, Rio de Janeiro osariigi meistrivõistlused ja ühtlasi tuli klubiga Brasiilia meistriks.

2013. aastal naasis ta Al-Hilali, kellega võitis 2015. aastal Kings Cupi.

Aastatel 2015–2016 mängis Thiago Neves Araabia Ühendemiraatide klubis Al-Jazira.

2017. aastal naasis ta Brasiilia kõrgliigasse, sõlmides Cruzeiroga lepingu kolmeks aastaks. Esimesel hooajal võitis ta Cruzeiroga Brasiilia karika. Kõrgliigas mängis ta 2017. aasta hooajal klubi 33 mängus ja lõi kokku 11 väravat. Ta valiti ka Brasiilia kõrgliiga hooaja sümboolsesse koosseisu.

2018. aasta hooajal võitis ta Cruzeiroga Minas Geraisi osariigi meistrivõistlused Campeonato Mineiro. Samal hooajal võitis ta Brasiilia karika, kui finaaliseerias alistati Corinthians. Karikavõistluste finaalseeria esimeses mängus tõi Thiago Nevese tabamus Cruzeirole 1:0 võidu. Corinthianse koduväljakul saadi 2:1 võit.

2020. aasta jaanuaris liitus ta Grêmioga. 2020. aasta septembris siirdus ta Sport Recifesse.

## Koondisekarjäär
2008. aasta suveolümpiamängudel Pekingis võitis ta Brasiilia meeskonnaga pronksmedali. Thiago Neves lõi kaks väravat viimases alagrupimängus Hiina vastu.

Brasiilia jalgpallikoondises mängis ta aastatel 2008–2012 seitse mängu. 2012. aastal mängis ta Brasiilia ja Argentina koondise vahelises mängus Superclásico de las Américas.

## Saavutused
;Fluminense
*Campeonato Brasileiro Série A: 2012
*Copa do Brasil: 2007
*Taça Guanabara: 2012
*Campeonato Carioca: 2012
;Al-Hilal
*Saudi-Araabia kõrgliiga: 2010 2011
*Crown Prince Cup: 2010
*Kings Cup: 2015
;Flamengo
*Taça Guanabara: 2011
*Taça Rio: 2011
*Campeonato Carioca: 2011
;Cruzeiro
*Campeonato Mineiro: 2018, 2019
*Copa do Brasil: 2017, 2018
;Grêmio
*Campeonato Gaúcho: 2020

## Viited

## Välislingid

*
Sander Maasing

**Sander Maasing** (sündinud 8. augustil 1988 Jõgeva) on eesti jalgrattur.

## Välislingid
* siteducyclisme.net
* procyclingstats.com
Fábio Simplício

**Fábio Henrique Simplício** (sündinud 23. septembril 1979 São Paulos) on Brasiilia endine jalgpallur, poolkaitsja.

Ta alustas klubikarjääri São Paulos, kus mängis aastatel 2000–2004. 2000. ja 2002. aastal võitis ta klubiga São Paulo osariigi meistrivõistlused Campeonato Paulista. 2002. aastal võitis klubiga São Paulo ja Rio de Janeiro osariigi klubide vahelised meistrivõistlused Torneio Rio – São Paulo. 2002. aastal valiti ta Brasiilia kõrgliiga hooaja sümboolsesse koosseisu.

Seejärel mängis ta kolmes Itaalia kõrgliiga Serie A klubis: Parma (2004–2006), Palermo (2006–2010) ja Roma (2010–2012).

Karjääri läks ta lõpetama Jaapani klubisse Vissel Kōbe.

Brasiilia koondises tegi ta ainsa mängu 17. novembril 2009 sõpruskohtumises Omaani vastu, sekkudes vahetusest mängu teisel pool ajal Felipe Melo asemele.

## Koondisekarjäär

## Välislingid
*
Bismarck Barreto Faria

**Bismarck Barreto Faria** (enam tuntud lihtsalt nime all **Bismarck**; sündinud 17. septembril 1969 São Gonçalos) on Brasiilia endine jalgpallur, poolkaitsja.

Ta sai nime Saksamaa keisririigi kantsleri Otto von Bismarcki järgi.

Koondisekarjääri alustas ta Brasiilia klubis Vasco da Gama, kus mängis aastatel 1987–1993. Aastatel 1987 ja 1988 võitis ta klubiga Rio de Janeiro osariigi meistrivõistlused Campeonato Carioca ning tuli 1989. aastal Brasiilia meistriks.

Seejärel mängis ta Jaapani klubides Verdy Kawasaki (1993–1996) ja Kashima Antlers (1997–2001). Aastatel 1993 ja 1994 tuli ta Jaapani meistriks Verdy Kawasakiga ning aastal 1998 Kashima Antlersiga. Aastatel 1994, 1995 ja 1998 valiti ta Jaapani kõrgliiga J.League hooaja sümboolsesse koosseisu.

Ta saavutas Brasiilia juuniorite koondisega 1989. aasta maailmameistrivõistlustel kolmanda koha. Bismarck lõi kokku kolm väravat ja ta valiti turniiri parimaks mängijaks.

Brasiilia rahvuskoondises õnnestus tal mängida 1990. aasta maailmameistrivõistlustel Itaalias.

## Koondisekarjäär
Brasiilia jalgpallikoondises mängis ta aastatel 1989–1990 11 mängu ja lõi ühe värava.

## Välislingid
*
Dudu Cearense

**Alessandro Silva de Sousa** (enam tuntud nime all **Dudu Cearense** või lihtsalt **Dudu**; sündinud 15. aprillil 1983 Fortalezas) on endine Brasiilia jalgpallur (poolkaitsja).

Ta alustas klubikarjääri Vitórias, kus mängis aastatel 2000–2003. Aastatel 2002 ja 2003 võitis ta klubiga Bahia osariigi meistrivõistlused Campeonato Baiano ning 2003. aastal võideti veel Copa do Nordeste. Seejärel mängis ta mitmes Euroopa klubis: Prantsusmaa klubis Rennes'i Stade (2004–2005), Venemaa klubis Moskva CSKA (2005–2008) ja Kreeka klubis PAE Olympiakós (2008–2011). Moskva CSKA-ga tuli ta kahel korral Venemaa meistriks, võitis superkarika ja karika, lisaks mängiti 2005. aastal Euroopa superkarikafinaalis, kus kaotati 1:3 Inglismaa klubile Liverpool. Olympiakósega tuli ta kahel korral Kreeka meistriks ja võitis korra karika.

Pärast seda naasis Dudu Cearense Brasiiliasse. 2011–2012 mängis ta Atlético Mineiro eest, kellega võitis 2012. aastal Minas Geraisi osariigi meistrivõistlused Campeonato Mineiro. 2012–2013 esindas ta Goiást, millega ta jõudis 2013. aasta hooajaks Brasiilia kõrgliigasse. 2013. aastal võitis ta klubiga Goiási osariigi meistrivõistlused Campeonato Goiano. 2016. aastal võitis ta veel Fortalezaga Ceará osariigi meistrivõistlused Campeonato Cearense.

Tema viimaseks klubiks jäi Brasiilia kõrgliiga klubi Botafogo, kus ta mängis aastatel 2016–2018. 2018. aasta hooajal võitis ta klubiga Rio de Janeiro osariigi meistrivõistlused Campeonato Carioca.

2003. aastal tuli ta Brasiilia juunioride koondisega maailmameistriks. Ta oli nelja väravaga turniiri üks suurimaid väravakütte.

Brasiilia koondisse kuulus ta 2003. aasta konföderatsioonide karikavõistlustel, 2003. aasta Panameerika mängudel, mil võideti hõbemedal, ja 2004. aasta Copa Américal, mil tuldi seitsmendat korda Lõuna-Ameerika meistriks.

## Koondisekarjäär
Brasiilia jalgpallikoondises mängis ta aastatel 2004–2007 11 mängu.

## Välislingid
*
Paulo Silas

**Paulo Silas do Prado Pereira** (sündinud 27. augustil 1965 Campinases) on Brasiilia endine jalgpallur, poolkaitsja. Praegu töötab ta treenerina.

Ta alustas klubikarjääri São Paulos, kus mängis aastatel 1985–1988. Aastatel 1985 ja 1987 tuli ta klubiga São Paulo osariigi meistriks, võites Campeonato Paulista. Seejärel mängis ta mitmes Euroopa klubis ning võitis 1991. aastal Sampdoriaga Itaalia superkarika Supercoppa Italiana. Pärast seda naasis ta Brasiiliasse ning tuli 1994. aastal Vasco da Gamaga Rio de Janeiro osariigi meistriks, võites Campeonato Carioca. 1995. aastal tuli ta Argentina klubiga San Lorenzo de Almagro riigi meistriks, võites Clausura meistrivõistlused. 2000. aastal tuli ta ka Atlético Paranaensega Paraná osariigi meistriks, võites Campeonato Paranaense, ja 2002. aastal Ituanoga São Paulo osariigi meistriks.

1985. aastal tuli ta Brasiilia juunioride koondisega maailmameistriks. Paulo Silas nimetati ka turniiri parimaks mängijaks.

Ta kuulus Brasiilia koondisse 1986. ja 1990. aasta maailmameistrivõistlustel ning 1987. ja 1989. aasta Copa Américal, mil tuldi neljandat korda Lõuna-Ameerika meistriks.

Treenerina on ta töötanud muu hulgas Katari klubis Al-Gharafa, peatreenerina Brasiilia klubides Flamengo ja Portuguesa. Alates 2019. aastast on Brasiilia esiliiga klubi São Bento peatreener.

## Koondisekarjäär
Brasiilia jalgpallikoondises mängis ta aastatel 1986–1992 34 mängu ja lõi ühe värava.

## Välislingid
*
Marcelinho Carioca

**Marcelo Pereira Surcin** (tuntud nimega **Marcelinho Carioca** või ka lihtsalt **Marcelinho**; sündinud 31. detsembril 1971 Rio de Janeiros) on Brasiilia endine jalgpallur, poolkaitsja.

Ta alustas klubikarjääri Flamengos, kus mängis aastatel 1988–1994. 1992. aastal tuli ta Flamengoga Brasiilia meistriks ja 1990. aastal võitis Brasiilia karika. 1991. aastal võideti Rio de Janeiro osariigi meistrivõistlused Campeonato Carioca.

Aastatel 1994–2001 mängis ta klubis Corinthians Paulista kokku 420 mängus ja lõi 206 väravat, millega on klubi kõige aegade väravaküttide edetabelis kuuendal kohal. Ta tuli Corinthiansega Brasiilia meistriks 1998. ja 1999. aastal. 1995. aastal võitis ta Corinthiansega Brasiilia karikavõistlused Copa do Brasil ning võitis klubiga aastatel 1995, 1997 ja 1999 São Paulo osariigi meistrivõistlused Campeonato Paulista. 2000. aastal võideti esimest korda toimunud klubide maailma karikavõistlused.

1999. aastal võitis ta Brasiilia kõrgliiga hooaja parima mängija auhinna Bola de Ouro.

2003. aasta hooajal mängis ta Vasco da Gamas ja valiti samal hooajal Brasiilia kõrgliiga sümboolsesse koosseisu. 

Vaatamata muidu edukale klubikarjäärile ei õnnestunud tal Brasiilia jalgpallikoondises ühelgi suurturniiril mängida.

## Koondisekarjäär
Brasiilia jalgpallikoondises mängis ta aastatel 1998–2001 kolm mängu ja lõi kaks väravat.

## Välislingid
*
Magno Alves

**Magno Alves de Araújo** (sündinud 13. jaanuaril 1976 Aporás) on Brasiilia jalgpallur, ründaja.

Aastatel 1998–2003 mängis ta Brasiilia kõrgliiga klubis Fluminense. 2000. aasta hooajal oli ta 20 väravaga Dilli ja Romário kõrval Brasiilia kõrgliiga suurim väravakütt.

2003. aastal mängis ta Lõuna-Korea klubis Jeonbuk Hyundai Motors. Samal hooajal valiti ta liigahooaja sümboolsesse koosseisu.

Aastatel 2006–2007 mängis ta Jaapani klubis Gamba Osaka. 2006. aastal oli ta Washington Stecanela Cerqueira kõrval 26 väravaga Jaapani kõrgliiga J.League hooaja suurim väravakütt. Samal hooajal valiti ta liiga sümboolsesse koosseisu.

Aastatel 2008–2010 mängis ta Katari klubis Umm Salal SC. 2009. aasta hooajal oli ta 26 väraga Katari kõrgliiga Qatar Stars League suurim väravakütt.

Ta kuulus Brasiilia koondisse 2001. aasta konföderatsioonide karikavõistlustel.

## Koondisekarjäär

## Välislingid
*
Marcos Paulo

**Marcos Paulo Alves** (sündinud 11. mail 1977 Doresópolises) on Brasiilia endine jalgpallur, poolkaitsja.

## Koondisekarjäär
Brasiilia jalgpallikoondises mängis ta aastatel 1999–2000 kolm mängu ja lõi ühe värava.

## Välislingid
*
Ostapkivtsi (Nemõrivi rajoon)

**Ostapkivtsi** (ukraina keeles Остапківці) on küla Ukrainas Vinnõtsja oblastis Nemõrivi rajoonis. Elanike arv on 264. Pindala on 1,42 km².
Peter-Michael Diestel

**Peter-Michael Diestel** (sündinud 14. veebruaril 1952 Proras Rügenil) on saksa jurist ja endine Saksa poliitik.

Peter-Michael Diestel on pärit ohvitseri perekonnast. Gümnaasiumi lõpetamise järel ei lubatud tal esialgu poliitilistel põhjustel ülikoolis edasi õppida ja ta töötas ujumisõpetajana, loomakasvatajana ja muudel töökohtadel. 1974. aastal asus ta Leipzigi Ülikoolis õigusteadust õppima. Ülikooli lõpetas ta 1978. aastal. Ta oleks tahtnud töötada advokaadina, kuid poliitilistel põhjustel tal seda tol ajal Saksa DVs ei võimaldatud, ja Diestel asus tööle Delitzschi Agraartööstuskoondise juristina. Doktoriväitekirja kaitses ta 1986. aastal.

1989. aasta detsembris oli Peter-Michael Diestel üks Saksamaa Kristlik-Sotsiaalse Partei asutajaid. 1990. aasta jaanuaris võttis Diestel Leipzigis osa Saksa Sotsiaalse Liidu asutamisest. Ta oli kuni 1990. aasta juunini Saksa Sotsiaalse Liidu peasekretär. 1990. aasta juunis astus ta Saksa Sotsiaalsest Liidust välja ja astus sama aasta augustis Saksamaa Kristlik-Demokraatlikku Liitu. 1990. aasta märtsist kuni oktoobrini oli Peter-Michael Diestel Rahvakoja (parlamendi) liige. Lisaks oli ta 1990. aasta aprillist kuni oktoobrini Saksa DV peaministri asetäitja.

1990. aasta 12. aprillist kuni 2. oktoobrini oli Peter-Michael Diestel Saksa DV siseminister. Ta oli viimane Saksa DV siseminister.

1990. aasta oktoobrist kuni 1994. aastani oli Peter-Michael Diestel Brandenburgi Maapäeva liige. 1993. aastast töötab ta advokaadina.

## Viited
De minimis

***De minimis*** (ladina keeles "pisiasjadest" või "pisiasjadega"; sententsist *de minimis non curat lex* – "seadus ei tegele pisiasjadega") on juriidiline põhimõte autoriõiguses, mille kohaselt on kunstiteose kujutise kasutamine vaba (ei eelda autori luba ja tasu maksmist), kui see ei moodusta pildil põhimotiivi. Põhimotiivi tähendust tõlgendatakse eri riikide praktikas erinevalt, valdavalt pole tõlgendust seadustes täpsustatud ning mõiste sisustamine on jäetud kohtute hooleks. Üldjuhul eeldatakse, et *de minimis*-erand kehtib juhul, kui kunstiteos hõlmab foto pinnast vaid väikese osa, näiteks linnapanoraamide puhul, kus üksik hoone võib küll olla autoriõigusega kaitstud, kuid ei ole pildi kui terviku suhtes oluline ning selle kujutise niisugune kasutus tõenäoliselt ei riiva arhitekti kui autori huve. 

*De minimis*-põhimõte on mitmes suhtes piiratud, näiteks kehtib see üksnes konkreetse kujutise kohta konkreetsel pildil. See tähendab, et kui algselt lubatava kasutusega pildilt eraldatakse ja suurendatakse kaitstud teose kujutis, ei ole selle kasutamine enam lubatav. Samuti ei pruugi tähendada millegi vähest tähtsust selle asumine tagaplaanil – näiteks juhul, kui keegi pildistab ennast skulptuuri taustal, millega koos pildil esinemine ongi foto kogu mõte – või väike osakaal pildi üldpinnast – näiteks väike maal suure tühja seina alumises nurgas võib moodustada foto visuaalse ja semantilise fookuse.

Eesti autoriõiguse seaduses on *de minimis* kasutusel paragrahvis 201, mis lubab üldsusele külastamiseks avatud kohtades alaliselt asuvate teoste kujutiste loomist ja üldsusele suunamist, välja arvatud juhul, kui  selline kasutus on otseselt ärilise eesmärgiga ja "selline teos moodustab kujutise põhimotiivi". Mõnevõrra selgitab selle tõlgendust Riigikohtu otsus 2005. aastal toimunud kohtuvaidluse asjus Eesti Autorite Ühingu ja Eesti Päevalehe vahel, mille punktis 35 on öeldud: "...kujutise põhimotiiviks saab olla eelkõige teos, mis on fotol kujutatuga sellises tihedas seoses, et teose eemaldamisel kujutiselt kaotab kujutise kompositsioon oma mõtte. Põhimotiivina saab käsitada teost, mida on kasutatud teadlikult kujutise ühe osana, mistõttu omandab see kujutisel visuaalselt domineeriva tähenduse. Seejuures ei pruugi põhimotiivi määratlemisel osutuda määravaks teose suurus, võrreldes fotol kujutatud isikutega. Esmatähtis on just teose ja kujutise vahelise seose tajutavus." Kohtu otsusest selgub, et "põhimotiiv" ei tähista "mitte üksnes ruumilist ulatust, vaid ... ka kujutise kompositsiooni ning teose suhestust kujutisega". Ekslikuks nimetas Riigikohus kostja (Eesti Päevalehe) seisukohta, mille järgi "põhimotiiviks on see osa kujutisest, mis on seotud kujutise juures avaldatud artikli sisuga"; kohtu hinnangul tuleb teost hinnata "kujutise suhtes ning kujutisest väljapoole jäävad asjaolud (kujutise juures avaldatud artikkel) ei ole olulised".

## Viited

## Välislingid
* Julie Cromer "Harry Potter and the Three-Second Crime: Are We Vanishing the De Minimis Defense from Copyright Law?"  bepress Legal Series, 21. september 2005
Toomas Jürgenstein

**Toomas Jürgenstein** (sündinud 23. juulil 1964 Pärnumaal Ridalepa külas) on Eesti õpetaja ja poliitik, XIII ja XIV Riigikogu liige, mitme õpiku autor ja kaasautor. 

## Haridus
Toomas Jürgenstein on lõpetanud 1979. aastal Jõõpre 8-klassilise Kooli ja 1982. aastal Pärnu 1. Keskkooli. Ta on lõpetanud 1989. aastal Tartu Ülikooli bioloogia erialal ning 1996. aastal usuteaduskonna teoloogia erialal ja 1997. aastal sama teaduskonna religioonipedagoogika erialal.

## Töökäik
Üliõpilasena töötas Jürgenstein Zooloogia ja Botaanika Instituudi laborandi ja insenerina. 

Aastatel 1989–1992 töötas ta Krabi Põhikooli bioloogia-, keemia- ja geograafiaõpetajana. 1996. aastast on ta Hugo Treffneri Gümnaasiumi filosoofia ja usundiloo õpetaja. 

Filosoofiat on ta õpetanud ka Miina Härma Gümnaasiumis ja Jaan Poska Gümnaasiumis. Ta on pidanud loengukursusi Tartu Ülikoolis, Kõrgemas Usuteaduslikus Seminaris, EMK Teoloogilises Seminaris, EELK Usuteaduse Instituudis ja Tartu Teoloogia Akadeemias.

## Poliitiline tegevus
Jürgenstein on 2001. aastast Sotsiaaldemokraatliku Erakonna liige. 2005. aastal valiti ta Tartu linnavolikokku, kus ta kuulus hariduskomisjoni. 2013. aastast kuni 2016. aasta juunini oli ta volikogu hariduskomisjoni esimees. 2015. aastal kandideeris ta Riigikogu valimistel Tartu linnas, kuid ei osutunud 817 saadud häälega valituks. Riigikogu liikmeks sai ta pärast Mihkel Raua Riigikogu liikme kohast loobumist 2016. aasta juunis; ametivande andis ta 16. juunil.

2017. aasta kohaliku omavalitsuse volikogude valimistel kandideeris ta Tartu linnavolikokku ning osutus 195 häälega valituks.

Ta kandideeris 2023. aasta valimistel Riigikokku, kogus valimisringkonnas nr 10 (Tartu linn) 471 häält ning ei osutunud valituks.

Ta on avaldanud erialaseid ja poliitilisi artikleid Eesti ajakirjanduses.

## Tunnustus
*2002 – Eesti Kirikute Nõukogu aastapreemia usuõpetuse valdkonnas
*2006 – Tartu Aasta Õpetaja
*2014 – Hugo Treffneri Gümnaasiumi elutööpreemia

## Isiklikku
Tal on tütred Ann Tuulikki ja Leelo Aino ning poeg Joonas Anton. Jürgensteini hobid on lugemine, looduses käimine ja tervisesport.

## Raamatud ja artiklid
*"Piibliõpik ja dogmaatika alused" (Koolibri 1997)
*"Tohuvabohu ja teised" (EELK Pühapäevakooliühendus 1998)
*"Kiriku ajalugu ja tänapäev" (Koolibri 1999; koos Riina Ruudu ja Tiina-Erika Friedenthaliga)
*"Rääkides religioonist" (Avita 2001)
*"Usundimaailma suured küsimused" (Koolibri 2011; koos Olga Schihalejeviga)
*"Kes Sa oled taevas: avatud uskliku aabits" (Otto Wilhelm 2019)
*"Kus Sa oled taevas: avatud uskliku apokriivad" (Otto Wilhelm 2020)
*kolumnid ajalehele Eesti Kirik http://www.eestikirik.ee/author/toomas-jurgenstein/  

## Viited

## Välislingid
* http://toomasjyrgenstein.blogspot.com.ee
* http://www.postimees.ee/teema/toomas_jürgenstein
Washington Stecanela Cerqueira

**Washington Stecanela Cerqueira** (tuntud ka lihtsalt nime all **Washington**; sündinud 1. aprillil 1975 Brasílias) on Brasiilia endine jalgpallur, ründaja.

Ta kuulus Brasiilia koondisse  2001. aasta FIFA konföderatsioonide karikavõistlustel.

## Koondisekarjäär
Brasiilia jalgpallikoondises mängis ta aastatel 2001–2002 üheksa mängu ja lõi kaks väravat.

## Välislingid
*
Ahrik Tsveiba

**Ahrik Tsveiba** (sündinud 10. septembril 1966) on Venemaa endine jalgpallur, kaitsja.

## Koondisekarjäär
Nõukogude Liidu jalgpallikoondises mängis ta 1990.–1991. aastal 18 mängu ja lõi ühe värava. SRÜ jalgpallikoondises mängis ta 1992. aastal seitse mängu ja lõi ühe värava. Ukraina jalgpallikoondises mängis ta 1992. aastal ühe mängu. Venemaa jalgpallikoondises mängis ta 1997. aastal kaheksa mängu.

## Välislingid
*
Lucas Digne

**Lucas Digne** (; sündinud 20. juulil 1993 Meaux's) on Prantsusmaa jalgpallur, kes mängib vasakkaitsjana Inglismaa Premier League'i klubis Aston Villa ja Prantsusmaa jalgpallikoondises. 

Ta võib vajadusel mängida ka vasaku poolkaitsjana.

## Klubikarjäär
### Barcelona
2016. aasta suvel liitus Digne Hispaania kõrgliiga klubiga Barcelona.

Oma esimese värava lõi ta Copa del Rey avavoorus Hérculesi vastu, Barcelona võitis 7:0.

2016–17 hooajal tuli ta klubiga Hispaania karika võitjaks, kui Barcelona alistas finaalis Alavési 3:1.

### Everton
2018. aasta augustis sõlmis ta Evertoniga viie aasta pikkuse lepingu. 2019. aastal valiti ta Evertoni aasta mängijaks.

### Aston Villa
2022. aasta jaanuaris sõlmis ta lepingu Inglismaa kõrgliiga klubiga Aston Villa.

## Saavutused
### Meeskondlikud
;Paris Saint-Germain
* Ligue 1: 2013–14, 2014–15
* Coupe de France: 2014–15
* Coupe de la Ligue: 2013–14, 2014–15
* Prantsusmaa superkarikas: 2013, 2014, 2015
;Barcelona
* La Liga: 2017–18
* Copa del Rey: 2016–17 2017–18
* Hispaania superkarikas: 2016
;Prantsusmaa
* Hõbemedalist 
** Euroopa meistrivõistlused: 2016

## Viited

## Välislingid
Milonga

**Milonga** on Ladina-Ameerika päritolu tants milongamuusika saatel, üks tango eelkäijaid. 

Muusikaliselt on milonga aluseks elavaloomuline 2/4 taktimõõt, mis kujunes, kui *[[habanera]]* muutus kaks korda kiiremaks; kiirenemises on nähtud polka mõju. Kasutatakse sünkopeeritud rütmi, mille kaheksast taktist on rõhulised 1. (vahel lisaks ka 2.), 4., 5. ja 7. takt.

Milongas kasutatakse samu põhielemente kui tangos, kuid see lubab jalgadele ja kehale rohkem pingevaba liikumist. Rütm ja liigutused on milongas üldjuhul kiiremad ja pausid harvemad. Valdavalt koosneb milonga rütmilistest kõnnisammudest ilma keerukate figuurideta ning seda tantsitakse humoorikamas ja maalähedasemas stiilis kui tõsise ja dramaatilise loomuga tangot.

Kaks levinumat milongastiili on *milonga lisa* ("lihtne milonga"), milles tantsija astub igal löögil, ning *milonga con traspié*, milles tantsija kasutab muusika tõlgendamiseks *traspié*sid ehk *contrapaso*'sid - tugijala vahetust ja tagasivahetust, astudes kaks korda taktis või kolm korda kahe takti jooksul. Nii saab tantsida dünaamiliselt, tegemata kiirkõndi ja võtmata palju ruumi.

1883. aastal ilmunud raamatus märkis Ventura Lynch, tuntud Buenos Airese provintsi tantsude ja folkloori uurija, afroargentiina tantsijate mõju valgetele kaasmaalastele (*compadritos*), kes nähtavasti külastasid afroargentiina tantsusaale: "milongat tantsivad üksnes valged, kes matkivad sellega tantse, mida mustad oma tantsusaalides tantsivad".

Ventura Lynch täheldas ka milonga populaarsust: "Milonga on linnakeskkonnas sedavõrd levinud, et on kohustuslik osa kõigil alamklassi tantsupidudel (*bailecitos de medio pelo*) ning seda võib kuulda esitatuna kitarridel, kammipillidel ning rändmuusikute flöötidel, suupillidel ja viiulitel. Selle on korjanud üles ka leierkastimehed, kes on pannud selle kõlama ''habanera'' laadis. Milongat tantsitakse ka kahtlastes klubides suurte turgude ümbruses ning voorimeeste, sõdurite ja valge lihtrahva tantsupidudel ning peiedel."

Mõned elemendid laenati milongasse *[[candombe]]*st: *quebradas*, improviseeritud, jõnkslikud, poolsportlikud dramaatilised painutused, ning *cortes*, kõnekas paus või äkiline katkestus tantsufiguuris. Erinevalt tolleaegsest "tangost", kus neid liigutusi tantsiti eraldi, tantsitakse neid tänapäeval koos. Jose Gobello on arvanud, et sadamarajoonides kasutati ära ka masurka võtteid. Sellisesse aafrikapärasesse milongatangosse, nagu ka *habanera*sse ja masurkasse, suhtus Argentina toonane kõrgseltskond äärmise halvakspanuga ja pidas seda täiesti vastuvõetamatuks.

Muusikaliste mõjude ja sammude lisandudes kujunes milongast algne tango.

## Viited
Kingsley Coman

**Kingsley Coman** ( või ; sündinud 13. juunil 1996 Pariisis) on Prantsusmaa jalgpallur, kes mängib Saksamaa klubis Müncheni Bayern. Ta kuulub ka Prantsusmaa jalgpallikoondisse. Ta mängib peamiselt ääreründaja või äärepoolkaitsja kohal.

Ta vanemad on pärit Guadeloupe'ilt.

## Koondisekarjäär
Ta tegi debüüdi Prantsusmaa rahvuskoondises 5. novembril 2015 sõprusmängus Saksamaaga. Esimese värava lõi ta koondises 29. märtsil 2016 mängus Venemaa vastu.

Ta kuulus Prantsusmaa koondisse 2016. aasta Euroopa meistrivõistlustel. Ta tegi kaasa kõigis kohtumistes kuni finaalini, välja arvatud poolfinaalis. Ta oli üks kandidaate turniiri parima noormängija auhinnale, kuid ei võitnud seda.

## Saavutused
;Paris Saint-Germain
*Ligue 1: 2012–13, 2013–14
*Trophée des champions: 2013
;Juventus
*Serie A: 2014–15
*Coppa Italia: 2014–15
*Supercoppa Italiana: 2015
;Müncheni Bayern
*Bundesliga:  2015–16, 2016–17, 2017–18, 2018–19
*DFB-Pokal: 2015–16, 2018–19
*DFL-Supercup: 2016, 2017, 2018

## Viited

## Välislingid
Sädelahendus

**Sädelahendus** on lühiajaline (mikrosekundites mõõdetav) kaarlahendus kahe elektrijuhi vahel. Säde tekib siis, kui energiaallika võimsusest ei piisa pideva kaarlahenduse või huumlahenduse tekitamiseks.  Sädelahendus on sageli nähtav hargnevate helendavate kanalitena ja lahendusega kaasneb ragin. 

Et õhus tekiks säde, on vaja pinget umbes 3000 V elektrijuhtide (elektroodide) vahekauguse iga millimeetri kohta. Ülelöögi pikkus, s.o elektroodide vahekaugus sõltub elektrijuhtide kujust (teravikud soodustavad sädeme tekkimist), samuti õhu niiskusest ja rõhust. 

Sädemed tekivad vooluahelate katkestamisel, näiteks lüliti või relee kontaktide vahel, elektrimootori kommutaatoril jm.

Sädeme tekkimisega kaasnevad peale valgus- ja ultraviolettkiirguse alati raadiolaineimpulsid laias sagedusalas, kutsudes esile häireid raadiosignaalide edastamisel kuni gigahertsidesse ulatuvate sagedusteni.

Sädelahendust rakendatakse näiteks sisepõlemismootori süütesüsteemis ja metallipinna sädetöötlemisel.

Looduslik sädelahendus on välk, milles voolutugevus võib ulatuda 100 000amprini.

## Vaata ka
* Välklamp

## Viited
Koroonalahendus

**Koroonalahendus** ehk **koroona** (ladina k *corona*, kroon, pärg) on atmosfäärirõhul või sellele lähedasel rõhul toimuv gaaslahendus, millega kaasneb sinakas helendus. 

Koroona tekib elektrivälja tugevusel üle 30 kV/cm teravike ja peenikeste juhtmete ümber, kus väljatugevuse muutus on kõige suurem. 

Koroona põhjustab raadiohäireid ja energiakadu kõrgepingelistes õhuliinides (alates 110 kV); koroonakadu suureneb õhurõhu vähenemisel ja õhuniiskuse suurenemisel.

Looduses on see nähtus jälgitav äikese ajal Elmo tulena, näiteks laevamasti või kirikutorni tipus.

## Vaata ka
* Gaaslahendus

## Viited